Húszcentis farkat operáltak le egy fiúról
Nemrég leműtötték azt a farkat egy 18 éves indiai fiúnak a hátáról, ami négy évvel ezelőtt kezdett el nőni a gerince végénél.
A jelenséget ő és a családja is titokban tartotta, mert féltek attól, hogy kigúnyolják vagy bántják őket. Akkor fordultak orvoshoz, amikor már egyszerűen nem tudták hova rejteni és elkezdett csontosodni.

  Minden egyes átöltözésnél figyelnie kellett arra, nehogy kilátszódjon. Láttam rajta, hogy egyrészt zavaró, másrészt fájdalmas is. Ezért vittem el a kórházba

– mesélte édesanyja, aki nem kívánta felfedni személyazonosságát.

Az orvosok szerint a tinédzsernél a farok még az anyaméhben alakult ki és egy gerincdeformitásnak köszönhető. Azt is elmondták, hogy bár maga az eltávolítása nem egy összetett dolog, mégis idegsebésznek kell elvégeznie, mivel összenőtt a gerincvelővel. Az operáció után egyébként pár napig megfigyelik, aztán hazaengedik.

A hírt a BBC oldalán találtuk, ahol egy videót is megnézhettek a kinövésről.
műtét